ดิฉันได้ฉีดยาคุมชนิด3เดือนเมื่อวันที่26กพ. แต่พอวันที่20มี.ค มีเลือดออกแค่เปื้อน กกน. จากนั้นก็ออกแบบกระปริบกระปรอย จนผ่านไป9วันแล้วยังไม่หายเลยค่ะ แบบนี้ปกติมั้ยค่ะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ยาคุมแบบฉีดทุก 3 เดือนเป็นยาคุมฮอร์โมนเดี่ยว และอาจมีผลข้างเคียงทำให้เลือดออกผิดปกติทางช่องคลอด หรือประจำเดือนมาไม่สม่ำเสมอได้แต่อย่างไรก็ตามถ้าเลือดออกต่อเนื่องเกิน 7 วันแล้ว ควรจะต้องหาสาเหตุอื่นๆนอกเหนือจากผลข้างเคียงของยาคุมด้วยเช่นการติดเชื้อหรือมีเนื้องอกของอวัยวะสืบพันธุ์เพศหญิงแนะนำการพบแพทย์เพื่อตรวจเพิ่มเติมต่อไปหากเลือดยังออกเรื่อยยๆไม่หยุด และในระหว่างนี้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง